હું શુક્રવારે કચ્છમાં એક ફંકશન અટેન્ડ કરવા જવાનો હતો એમ જણાવીને પરેશ સાવલાએ કહ્યું હતું કે ‘મારા ગામમાં ફંક્શન હોવાથી હું શુક્રવારે કચ્છ જવાનો હતો, પરંતુ મારા કઝિન બ્રધર સચિને હું કાર લઈને જવાનો છું એટલે તું મારી સાથે આવજે એમ કહીને મારી ટ્રેનની ટિકિટ કૅન્સલ કરાવી હતી. (થોડા ઢીલા અવાજમાં) કદાચ કુદરતે મને રેખાના અંતિમ સમયે તેની સાથે રાખવા માટે જ મારી ટિકિટ કૅન્સલ કરાવી હશે. નહીંતર હું અત્યારે કચ્છમાં હોત. એવી જ રીતે તેને પણ મુલુંડની ધરતી પોકારતી હશે એટલે તે શુક્રવારે દહિસર તેના કઝિનના પરિવારને મળવા ગઈ હતી. ત્યાં તેને રોકાવા માટે ખૂબ જ આગ્રહ કરવામાં આવ્યો, પરંતુ રિદ્ધિના ક્લાસિસનો ગઈ કાલે પહેલો દિવસ હોવાથી શુક્રવારે રાતના સાડાનવ વાગ્યે તે ઘરે પાછી આવી ગઈ હતી.’